
[bookmark: _Toc508978849]1. Ενημέρωση – περιγραφή δράσεων – στόχοι
Τα «Σχέδια Δράσης» έχουν ως σκοπό την ανάπτυξη της προσωπικότητας, της κοινωνικότητας, των δεξιοτήτων επικοινωνίας των μαθητών και τη συνεργασία μεταξύ των εκπαιδευτικών. Συγκεκριμένα, ενισχύονται δράσεις εξωστρέφειας του σχολείου, οι οποίες παράλληλα προσφέρουν στους μαθητές ευκαιρίες για να βιώσουν επιτυχίες και να αναπτύξουν την αυτοεκτίμηση τους. 
Βασικοί στόχοι είναι η ενίσχυση του ΣΧΟΛΕΙΟΥ ως κοινότητας, η επαύξηση του κύρους του, η περαιτέρω σύνδεσή του με την τοπική κοινωνία, η ανασκευή προκαταλήψεων της κοινής γνώμης και η βελτίωση της ελκυστικότητας του ΕΠΑΛ, μέσα από τη θεσμική υποστήριξη της δημιουργικότητας, της καινοτομίας, και της κοινωνικής ευθύνης.
Επιδίωξη είναι όλα τα ΕΠΑΛ της χώρας μας να υποβάλουν συνολικό ή θεματικό Σχέδιο Δράσης σε ετήσια βάση, το οποίο θα χρηματοδοτείται εφόσον τηρούνται οι ελάχιστες προδιαγραφές οι οποίες αναφέρονται στην επόμενη παράγραφο. 

Τα κατωτέρω ποσά ανά φάση υλοποίησης αφορούν χρηματοδότηση σε ετήσια βάση λογιζόμενη σε σχολικό έτος. 
Αναλόγως της συμμετοχής των ΕΠΑΛ, τα ποσά ενδέχεται να αναθεωρηθούν από χρόνο σε χρόνο.

Πιλοτική φάση
Κάθε ΕΠΑΛ το οποίο συμμετέχει στην πιλοτική φάση θα υποβάλει Σχέδιο Δράσης το οποίο θα ενισχυθεί από το Πρόγραμμα με το ανώτατο ποσό της τάξης των 3.000,00€ (συμπεριλαμβανομένου του ΦΠΑ).

Φάση επέκτασης (3της, 2018-2020)
Η γεωγραφική Περιφέρεια ορίζεται με βάση την αναπτυξιακή κλείδα του ΕΣΠΑ με την οποία οι περιφέρειες της χώρας κατατάσσονται σε α) λιγότερο ανεπτυγμένες περιφέρειες, β) περιφέρειες μετάβασης και γ) περισσότερο ανεπτυγμένες περιφέρειες.

Για την ένταξη των έργων τους τα σχολεία υποβάλλουν φάκελο σχεδίων δράσης, σύμφωνα με τα παρακάτω περιεχόμενα και υποδείγματα:
Α. Αίτηση 
Υποβάλλεται η σχετική αίτηση σύμφωνα με το υπόδειγμα Β1. Την αίτηση υπογράφει ο υπεύθυνος καθηγητής και συνυπογράφεται από τον διευθυντή του σχολείου. Στην αίτηση συμφωνείται η ακολουθία των κανόνων τήρησης στοιχείων και διαφάνειας και η συμφωνία με τους όρους της παρούσας προκήρυξης

Β. Τεχνικό Δελτίο Σχεδίου Δράσης
Υποβάλλεται το Πρότυπο υποβολής σχεδίου δράσης (ηλεκτρονικά υποβάλλεται σε μορφή word) στο οποίο αναγράφονται:
· Περιγραφή και στόχοι προτεινόμενης δράσης
Αναλύεται η υφιστάμενη κατάσταση (προφίλ του ΕΠΑΛ), η σκοπιμότητα του προτεινόμενου έργου και ανάγκες που αναμένεται να καλύψει. Αναλύονται επίσης: το φυσικό αντικείμενο του έργου και οι στόχοι του, οι προτεινόμενες δράσεις και τα παραδοτέα τους. Επισυνάψτε φωτογραφίες για να περιγράψετε καλύτερα το προτεινόμενο έργο και τα παραδοτέα του.
· Συνάφεια με τα κριτήρια επιλογής που τέθηκαν
Περιγράψτε πως το προτεινόμενο έργο ικανοποιεί τα κριτήρια της παρ. 4. 
· Ομάδα έργου (αριθμός παιδιών – υπεύθυνος καθηγητής – έγκριση σχολικής επιτροπής) 
Σε αυτό το στάδιο αναφέρονται τα μέλη της ομάδας του έργου. Ορίζονται τα ονοματεπώνυμα, ο συνολικός αριθμός των παιδιών που παίρνουν μέρος και οι ρόλοι τους στο έργο.
· Συνεργαζόμενα σχολεία– Σχολείο συντονιστής (δεν ισχύει στην πιλοτική φάση του έργου)
· Σε περίπτωση που υπάρξει συνεργασία σχολείων, ορίζεται στο αντίστοιχο πεδίο, το σχολείο συντονιστής και ο υπεύθυνος καθηγητής. Σε αυτή την περίπτωση είναι ένα το δελτίο έργου για τα συνεργαζόμενα σχολεία. Ο αριθμός συνεργαζόμενων σχολείων δεν μπορεί να υπερβαίνει τα τρία για λόγους συντονισμού και ελέγχου.


Γ. Χρονοδιάγραμμα εργασιών και παραδοτέα (ηλεκτρονικά υποβάλλεται σε μορφή excel)
Αναλύεται η πορεία υλοποίησης του έργου στο χρόνο εξέλιξης, καθώς και τα παραδοτέα που προβλέπονται στα βήματα εξέλιξης του (τύπου GANNT όπως το υπόδειγμα που επισυνάπτεται στο παράρτημα. Σημειώνεται ότι τα παραδοτέα είναι το αντίκρισμα στην επιχορήγηση των σχολείων για τα σχέδια δράσης.

Δ. Προϋπολογισμός (υποβάλλεται ηλεκτρονικά σε μορφή excel) 
Αναλύεται ο προϋπολογισμός του σχεδίου δράσης και οι προβλεπόμενες δαπάνες. Προσοχή να ληφθούν υπόψη τα προβλεπόμενα στον «Οδηγό Διαχείρισης Έργου ''Μια Νέα Αρχή στα ΕΠΑΛ''».

Ε. Διεύθυνση αποστολής
Ο φάκελος του έργου υποβάλλεται με όλα τα ως άνω στοιχεία ταχυδρομικά (ΕΛΤΑ συστημένο ή courier) στην διεύθυνση:
ΝΟΗΣΙΣ
6ο ΧΛΜ οδού Θεσσαλονίκης – Θέρμης
Τ.Θ. 60330 
Θέρμη 57001 Θεσσαλονίκη
Παράλληλα όλα τα στοιχεία υποβάλλονται ως επισυναπτόμενα (attachments) στις προαναφερόμενες μορφές και ηλεκτρονικά με email στη διεύθυνση epalhelpdesk@noesis.edu.gr.
Στο θέμα του email αναγράφεται «Υποβολή φακέλου έργου» και το όνομα του σχολείου.
Σε περίπτωση μεγάλου μεγέθους αρχείων (>10MB), να στέλνονται με wetransfer (https://wetransfer.com/).

ΣΤ. Προθεσμία υποβολής
Όλες οι προτάσεις υποβάλλονται στην ανωτέρω διεύθυνση έως τις 20/4/2018.


[bookmark: _Toc508978852]4. Κριτήρια επιλογής προτάσεων και ελάχιστες προδιαγραφές – Διαδικασία αξιολόγησης
Ο φορέας διαχείρισης (ΝΟΗΣΙΣ) ελέγχει το φάκελο του έργου για την πληρότητα των στοιχείων και την κάλυψη των ελάχιστων προϋποθέσεων. Αν υπάρξουν προβλήματα στη διαδικασία υποβολής του φακέλου, το προσωπικό του φορέα διαχείρισης θα βοηθήσει τους συνεργαζόμενους καθηγητές είτε τηλεφωνικά μέσω του helpdesk, είτε μέσω των συχνών ερωτήσεων και απαντήσεων που να αναπτυχθεί την ιστοσελίδα του έργου. 
Κατόπιν, η ομάδα έργου του φορέα διαχείρισης (ΝΟΗΣΙΣ) καταχωρεί στο πληροφοριακό σύστημα και κατατάσσει (για λόγους εύκολης εύρεσης) τα έργα στις εξής θεματικές περιοχές: Τέχνες και πολιτισμός, Τεχνολογία, Περιβάλλον, Υγεία, Άλλη κατηγορία. Κατά τη συμπλήρωση μπορούν να επιλεγούν όλες οι πιθανές θεματικές περιοχές που ανήκει το σχέδιο δράσης. Επίσης θα υπάρξει υποδομή για λέξεις κλειδιά όπως #hash tags για την εύκολη εύρεση τους.
Σκοπός της κατηγοριοποίησης είναι η σωστή παρακολούθηση των έργων, η ανάδειξη καλών πρακτικών και η ταξινόμηση και προώθηση τους σε αντίστοιχους φορείς (ΑΕΙ, ερευνητικά κέντρα κλπ.).
Κατά κανόνα, τα αποτελέσματα των Σχεδίων Δράσης θα προκριθούν στο σύνολό τους, εφόσον τηρούν κάποιες ελάχιστες προδιαγραφές ποιότητας. Η επιβράβευσή τους θα αφορά κυρίως προβολή και αναγνώριση της αξίας τους ως παραδειγμάτων δράσεων – καλών πρακτικών ή και πιθανή αξιοποίηση τους από Πανεπιστημιακούς, Ερευνητικούς ή Κοινωνικούς φορείς.
Τα παρακάτω κριτήρια αφορούν στην επιλεξιμότητα της πρότασης για χρηματοδότηση. Στο σύνολό τους αφορούν και κριτήρια αξιοποίησης των σχεδίων δράσης, όπως προβλέπεται παρακάτω:
1. Βαθμός συσχέτισης πρότασης του Σχολείου με τους γενικότερους στόχους του έργου «Σχέδια Δράσης»
2. Συνάφεια επιμέρους δραστηριοτήτων / έργων που προτείνονται με το σχέδιο του Σχολείου
3. Πρόβλεψη συνεργασίας μεταξύ εκπαιδευτικών και αξιοποίηση δραστηριοτήτων / έργων μαθητών, στο πλαίσιο των μαθημάτων 
4. Βαθμός συσχέτισης με τρέχοντα κοινωνικά, οικονομικά, περιβαλλοντικά, εργασιακά κ.α. προβλήματα σε τοπικό ή ευρύτερο επίπεδο 
5. Αυθεντικότητα – Πρωτοτυπία 
6. Πρόβλεψη συμπληρωματικών δράσεων επικοινωνίας και προβολής 
7. Σαφήνεια της πρότασης
8. Βέλτιστη αξιοποίηση κόστους /οφέλους 
9. Βιωσιμότητα της δράσης
10. Επάρκεια υπαρχόντων πόρων σχολείου
11. Προ υπάρχουσα εμπειρία και αξιοποίησή της (ως κριτήριο το οποίο δεν περιορίζει την καινοτομία μιας πρότασης αλλά εξασφαλίζει ότι η εμπειρία του σχολείου είναι ικανή να τη φέρει σε πέρας) 
12. Περιβαλλοντική ευαισθησία (όχι μόνο στο θέμα αλλά και στην υλοποίηση της δράσης) 

[bookmark: _Toc508978853]5.  Έναρξη έργου - Χρηματοδότηση
Εφόσον καλυφθούν οι ελάχιστες απαιτήσεις και τα κριτήρια επιλογής και ο φάκελος έργου είναι πλήρης, εγκρίνεται το αίτημα εκταμίευσης για την έναρξη των έργων. 
Οι δαπάνες που θα πραγματοποιηθούν για την υλοποίησή του Σχεδίου Δράσης είναι επιλέξιμες από την ημερομηνία κοινοποίησης στο ΕΠΑΛ της έγκρισής του. Για την πιλοτική λειτουργία, η επιλεξιμότητα των δαπανών ισχύει μέχρι τις 29/6/2018.
Επισημάνεται ότι οι Υπεύθυνοι Έργων, όπως ορίζονται στα Τεχνικά Δελτία των Σχεδίων Δράσης, μπορούν να προχωρούν στις προβλεπόμενες από τον προϋπολογισμό της δράσης δαπάνες, τηρώντας όλες τις διαδικασίες που προβλέπονται στον «Οδηγό Διαχείρισης Έργου ''Μια Νέα Αρχή στα ΕΠΑΛ''».

[bookmark: _Toc508978854]6. Τμηματικές παραδόσεις – έλεγχος πιλοτικών έργων
Κατά την εξέλιξη των έργων, ομάδα του φορέα διαχείρισης θα επισκεφτεί όλα τα σχολεία που συμμετέχουν στην πιλοτική φάση του έργου, προκειμένου πρωτίστως να συζητηθούν τα όποια θέματα υπάρχουν ώστε να υπάρξει ομαλή εξέλιξη των σχεδίων δράσης και δευτερευόντως να πιστοποιήσει τις δαπάνες. 
Στην φάση επέκτασης του έργου θα ελεγχθούν δειγματοληπτικά τα σχολεία που συμμετέχουν στο πρόγραμμα.

Ο φορέας διαχείρισης θα παραλάβει τα παραδοτέα των προτάσεων των σχολείων και αν υπάρχουν αποκλίσεις, θα υποβάλλει παρατηρήσεις προς τα σχολεία για τυχόν βελτιώσεις τους, τόσο προς την τήρηση των υποβληθέντων όσο και ως προς τη μορφή υποβολής των παραδοτέων τους προς αξιοποίηση σε αποθετήρια καλών πρακτικών. 
Με τη υποβολή και παραλαβή των παραδοτέων πιστοποιείται και τυπικά η ορθή υλοποίηση και λήξη των έργων.

[bookmark: _Toc508978856]8. Συμπεράσματα, συναντήσεις – στρογγυλή τράπεζα
Ο φορέας διαχείρισης (ΝΟΗΣΙΣ) θα συγκεντρώσει τα συμπεράσματα τα οποία θα εξαχθούν από την πιλοτική φάση σε 9 σχολεία και θα υποβάλλει προτάσεις αναδιαμόρφωσης του έργου «Σχέδια Δράσης». Σε αυτό το πλαίσιο θα διοργανωθούν διαδικτυακές συναντήσεις με τηλεδιασκέψεις, όπως και στρογγυλή τράπεζα με την επιστημονική επιτροπή του έργου, τους σχολικούς συμβούλους και τους συνεργαζόμενους καθηγητές στο πλαίσιο ημερίδας λήξης της πιλοτικής περιόδου.
Η ανωτέρω διαδικασία θα επαναληφθεί κάθε χρόνο και στην φάση επέκτασης.

[bookmark: _Toc508978857]9. Παραρτήματα
Επισυνάπτονται στον παρόν Οδηγό:
· Η Αίτηση Υποβολής Σχεδίου Δράσης.
· Το Τεχνικό Δελτίο Σχεδίου Δράσης.
· Το πρότυπο του προϋπολογισμού Σχεδίου Δράσης.
· Το πρότυπο του χρονοδιαγράμματος Σχεδίου Δράσης.

